RESOLUCIÓN do 9 de marzo de 2005, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, do acordo sobre a interpretación do artigo 19 do convenio colectivo da empresa Paradores de Turismo de España, S.A., no seu centro de traballo de Tui.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 26/04/2005

Visto o texto do acordo sobre a interpretación do artigo 19 do convenio colectivo da empresa Paradores de Turismo de España, S.A., no seu centro
de traballo de Tui, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, artigo 2.f) do Real decreto 1040/1981, do 22 de maio, sobre rexistro e depósito de convenios colectivos de traballo, artigo 17 a) do Acordo interprofesional galego sobre procedementos extraxudiciais de solución de conflitos de traballo (AGA), e Real decreto 2412/1982, do 24 de xullo, sobre traspaso de funcións e servizos da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordenar a súa inscrición no libro de rexistro de convenios colectivos de traballo, que consta nesta delegación provincial, e a notificación ás representacións económica e social da comisión negociadora.
Segundo.-Ordenar o seu depósito no Servizo de Relacións Laborais, Sección de Mediación, Arbitraxe e Conciliación.
Terceiro.-Dispoñer a súa publicación no Diario Oficial de Galicia.
Vigo, 9 de marzo de 2005.
Joaquín Macías Sánchez
Delegado provincial de Pontevedra
Acordo sobre a interpretación do artigo 19
do convenio colectivo da empresa
Paradores de Turismo de España, S.A.
En Vigo, 15 de febreiro de 2005.
Reunidos dunha parte Eduardo Oriola Lijarcio, director do Parador de Turismo de Tui da empresa Paradores de Turismo de España, S.A.-N., e doutra os delegados de persoal do centro de traballo referido, Asunción García Montiel e Antonio Moledo Agraso, asistidos por Jorge Carneiro Penedo, membro do Comité Intercentros de Paradores de Turismo en representación do sindicato de CC.OO., en procedemento de conciliación e mediación previsto no artigo 15 do Acordo Interprofesionais Galego sobre procedementos extraxudiciais de solución de conflitos de traballo (AGA), xunto co mediador designado José Mª Casas de Ron en acta do 10 de febreiro de 2005, acordan as seguintes cláusulas co fin de solucionar o conflito formulado no centro de traballo de Tui sobre o réxime de desfrute de vacacións e días aboables previstos no artigo 19 do convenio colectivo de Paradores de Turismo de España, S.A-N.:
As partes acordan que o réxime de vacacións e días aboables para 2005 sexa o seguinte:
1. No período do 15 de xullo ao 15 de setembro non se tomarán vacacións nin días aboables polo
persoal. Inclúense nesta cláusula os traballadores eventuais e temporais contratados. Excepcionalmente os traballadores Jesús Rodríguez Lucena e Rosario Domínguez Meixeira poderán gozar dun período de 7 días aboables.
2. No resto do ano os traballadores/as terán libre elección de datas para o seu mes de vacacións e días aboables, coa salvidade de que non poderá coincidir en ningún caso máis dunha persoa de cada un dos seis departamentos reflectidos no documento anexo, no mesmo período.
3. As datas reflectidas para os períodos correspondentes no documento anexo quedan establecidas como definitivas, coa excepción de que os 7 días aboables establecidos no período do 1 de xullo ao 30 de setembro para Filomena Jorge González, Gonzalo Barreiro Durán, Elías Cendán López, Emilio J. González Díaz, Efigenia González Granja, Mercedes Rodríguez Rodríguez, Mª Carmen Avelino Lorenzo, Concepción Pardo Martínez, Asunción García Montiel, Mª do Carmen Rodríguez Martínez, Mª do Carmen García e Verónica Miñambres Justo, terán que ser trasladados fóra do período do 15 de xullo ao 15 de setembro previsto na cláusula primeira.
4. Mantidas as datas establecidas no documento do calendario anexo os traballadores/as poderán acumular os 14 días aboables nun só período.
Este acordo logrado conforme o procedemento de mediación do AGA pon fin ao conflito formulado no Parador de Tui de Paradores de España, S.A.-N., e en proba diso as partes anteditas asinan e presentan acta xunto co árbitro designado no lugar e data do encabezamento.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA